o
HILLSONG TV Jumalan kohtaamisen voima 4/8
Kiitos Jumalalle näistä vuosista, -
jolloin olemme saaneet tehdä TV-ohjelmia.
Olen kiitollinen siitä, että saan puhua sinulle tässä hetkessä.
Aiheenamme on Jumalan kohtaamisen voima.
Katsotaan ensin todistus Jumalan kohtaamisesta, -
joka muutti erään ihmisen elämän.
Koulusta päästyäni päädyin markkinointi- ja PR-alalle.
Alkoholi ja jännitys kuuluivat elämään.
Minusta tuli lopulta alkoholisti.
Kävin seurakunnan tilaisuuksissa, -
mutta neljä vuotta sitten sanoin: "En halua lopettaa juomista," -
"mutta auta Sinä, Jumala, minua juomisen lopettamisessa."
Keskustelin juomisestani pastorin kanssa.
Hän ei tuijottanut mennyttä eikä nykyistä tilannettani.
Hän käänsi katseeni tulevaisuuteen.
Kohtasin ihmisiä seurakunnassa, -
ja he rakastivat minua sellaisena kuin olin.
Olen aina uskonut Jumalaan, mutten tiennyt, että Jumala uskoi minuun.
Kun kuulee jatkuvasti, miten Jumala on muuttanut ihmisten elämän, -
sitä näkee asiat selvemmin ja Jumala pääsee vaikuttamaan.
Aiemmin ohjelmassa kuulimme opetuksen ensimmäisen osan.
Aloin tänä aamuna puhua Jumalan kohtaamisesta.
"Kohtaaminen" merkitsee törmäystä odottamattomaan.
Siinä on yliluonnollisuuden ja ihmeellisyyden tuntu.
Siihen liittyy odotus muutoksesta.
Se voi synnyttää uutta, muuttaa ja saada aikaan ihmeitä.
Olen kohdannut Jumalaa, ja jotakin on tapahtunut.
Olen saanut uuden näyn, joka on antanut uutta suuntaa.
Sitä huomaa pian, että vihollinen hyökkää sitä vastaan.
Tuomas sai uutta suuntaa ja tarkoitusta.
Jumalan kohtaamisesta saa suuntaa ja tarkoituksen.
Siksi paholainen vihaa sitä.
Myös Filippus kohtasi Jumalan Joh. 14:ssä.
Se toi hänet lähemmäs Jeesusta.
Jeesus sanoi: "Olen ollut kanssanne kauan, etkä sinä tunne minua."
Tuloksena oli läheisempi suhde Jeesuksen kanssa.
Kolmas Jumalan kohtaamisen hedelmä -
on entistä suurempi päättäväisyys ja halu ottaa vastuuta.
Kun kohtaa Jumalan, sitä ajattelee: "Tälle täytyy tehdä jotakin."
Kaikki eivät ymmärrä sitä, sillä Jumala synnyttää sen hengessäsi.
Joskus se vie mahdollisuuksien rajojen ulkopuolelle.
Se voi vaatia rohkeita päätöksiä ja käänteitä.
Se voi viedä aivan uusille urille, joita ei kukaan arvannut.
Se on Jumalan ihme ja on törmäys odottamattomaan.
Nyt on vuorossa opetuksen jälkimmäinen osa.
Noin 25 vuotta sitten olin pastorina isäni kanssa.
Olin hieman alle 30-vuotias.
Sain ajatuksen tytärseurakunnan perustamisesta Hillsin alueelle.
Niinpä perustimme seurakunnan.
Kaikki eivät ymmärtäneet sitä, ei edes oma isäni.
Minun piti itse kertoa lähdöstäni. Kukaan muu ei suostunut.
Kaikki eivät ymmärtäneet sitä.
Paavali kysyi ensimmäisenä: "Mitä haluat minun tekevän?"
Se on Jumalan kohtaamisen voima.
Se saa miettimään, mitä itse voisi tehdä.
On helppoa arvostella muita: -
"Seurakunnan ja kristittyjen pitäisi tehdä sitä ja tätä."
Kun joku kohtaa Jumalan, -
he eivät luettele, mitä muiden pitäisi tehdä.
He ryhtyvät itse sanoista tekoihin.
Luuk. 16:ssa kerrotaan taloudenhoitajasta, -
joka oli menettämäisillään työpaikkansa.
Hän sanoo: "Mitä teen? Kaivaa en jaksa, kerjuuta häpeän."
Sitten hän sanoo: "Nytpä tiedän!"
"Järjestän niin, että toiset ottavat minut taloonsa."
Jumalan kohtaamisen hedelmää ovat suunta ja johdatus, -
läheisempi suhde Jeesuksen kanssa -
ja päättäväisyys työhön ryhtymisessä.
Biju Thampy on hieno intialainen pastori.
Hänen isänsä teki uraauurtavaa työtä Intian pohjoisosissa, -
jonne hän perusti monia seurakuntia.
Kerran Biju oli Mumbain suurkaupungissa.
Mumbai täytyy nähdä omin silmin, ennen kuin uskoo, -
miten valtava ja vilkas se on.
Köyhien ja rikkaiden välillä on valtava ero.
Sitä köyhyyttä ei voi edes ymmärtää.
Biju antoi mumbailaiselle kerjäläistytölle rahaa.
Tyttö näytti hyvin kurjalta.
Liikennevalot vaihtuivat. Biju ylitti kadun ja vilkaisi taakseen.
Hän näki, miten joku aikuinen varasti tytöltä rahan.
Biju tuli surulliseksi. Hän kysyi Jumalalta, miksi niin piti käydä.
Herra kysyi: "Mitä aiot tehdä asialle?"
Biju käynnisti avustustyön.
Jumalan kohtaaminen sai aikaan muutoksia ja synnytti uutta.
Tänään Biju ruokkii ja kouluttaa tuhansia lapsia.
Hän antaa näyn, jotta köyhyyden, rikosten, -
prostituution tai muiden tuhoavien asioiden kierre katkeaa.
Se alkoi Jumalan kohtaamisesta, -
jossa Herra kysyi: "Mitä aiot tehdä asialle?"
Oletko kohdannut Jumalaa niin, että olet sen jälkeen sanonut: -
"Minun täytyy tehdä asialle jotakin"?
Esr. 7:10:ssä puhutaan profeetta Esrasta: -
"Esra tahtoi tutkia Herran lakia sekä noudattaa ja opettaa sitä."
Ei riitä, että opetamme Sanaa.
Täytyy myös noudattaa Sanaa.
Ap. t. 1:1:ssä sanotaan: -
"Edellisessä kirjassani, hyvä Teofilos," -
"kerroin kaikesta siitä, mitä Jeesus teki ja mitä Hän opetti."
Kohtaaminen Jeesuksen kanssa tekee ihmisestä tekijän.
Kun seurakunta täyttyy tekijöistä, tapahtuu asioita.
Tekijät tarttuvat vapaaehtoisesti työhön ja antavat omastaan.
On hämmästyttävää, kun paikka on täynnä Jumalan kohtaamia, -
jotka ajattelevat: "Minun täytyy tehdä asialle jotakin."
On ihanaa olla sellaisten seurassa.
Se on parempaa kuin kyynikot, jotka vain arvostelevat: -
"Seurakunnan pitäisi tehdä sitä ja tätä. Älkää soittako niin kovaa."
"Syntiset vievät paikkani. He tupakoivat oven edessä."
"Tämä ei voi olla Jumalasta."
Ryhdistäydy ja ymmärrä, että Jumala haluaa kohdata sinua, -
jotta sinäkin alkaisit tehdä ja opettaa.
Sanan tekijät
Aloitimme täällä vuonna 1983 pienenä seurakuntana.
Meillä oli suuria unelmia.
Olin lentokoneessa matkalla Englantiin ensimmäistä kertaa.
Se oli 1986. Seuraavana vuonna menin uudelleen -
Mark ja Darlene Zschechin kanssa. Matkustimme ensi kertaa yhdessä.
Lentokone on oiva paikka Jumalan puheelle.
Ei voi paeta minnekään.
Henki alkoi vallata minua.
Sain sydämelleni aloittaa kansainvälisen työn.
Siinä ei tosin ollut mitään kansainvälistä.
Sen päämaja oli pieni komero -
vanhan toimiston kellarissa.
Komeron perällä oli pari laatikollista tavaraa.
Se oli kansainvälisen palvelutyön päämaja.
Ihmiset ilkkuivat kansainvälinen-sanalle, -
mutta olin kohdannut Jumalan.
Olin saanut näyn kansainvälisestä työstä.
Siinä oli haaroja. Yksi oli raamattuopisto.
Opiston nimi oli aluksi Power Ministry School.
Näyssä oli opetusmateriaalia, musiikkia, ylistystä, palvontaa, -
TV-työtä ja kaikenlaisia muita asioita.
Se oli kaukana todellisuudesta.
Perustimme Power Ministry School -opiston, lyhennettynä PMS.
Ensimmäisenä vuonna opistossa oli 11 oppilasta.
Aloitus oli vaatimaton.
Kun ensi kertaa nauhoitimme TV-ohjelmaa, -
ripustimme taustalle kankaan, jota ei voi kutsua edes verhoksi.
Taustakangas oli hirveä.
Katsoin kameraan luonnottoman jäykästi.
"Hei ja tervetuloa..."
Se oli huono.
Nyt se on jotenkuten kelvollista, mutta silloin se oli huonoa.
Se oli hirveää.
Meillä oli unelma musiikista, mutta se oli pientä.
Pidin kokouksen, johon kutsuin kaikki, jotka olivat näyssä mukana.
Yksi kaveri oli vastuussa CD-levyistä, -
joilla oli päivän saarna.
Hän sanoi: "Se on ajanhukkaa."
"Myymme enintään 3 tai 4 CD-levyä."
Hän piti sitä turhana. Se, jos jokin, saa nousemaan kapinaan -
ja saa päättäväisen ihmisen nousemaan entistä hanakammin.
Pojan lausahdus satutti minua.
Tänä päivänä opistomme on kouluttanut tuhansia ihmisiä, -
jotka palvelevat ihmisiä kaikkialla maailmassa.
Miljoonat ihmiset kuuntelevat ylistysmusiikkiamme.
TV-ohjelmaamme katsotaan 200 maassa.
Miljoonat ihmiset voivat katsoa ohjelmaamme joka viikko.
Saamme kiitosviestejä kaikkialta maailmasta.
Se alkoi siitä, kun sydämessäni koin, että täytyy tehdä jotakin.
Otin enemmän vastuuta ja sain päättäväisyyttä.
Se ei ole mikään pakkomielle, -
sillä se ei toteudu, jos kyse on meistä ja meidän kunniastamme.
Jos oppii palvelemaan, rakentamaan ja varustamaan muita, -
Jumala voi tehdä jotakin suurta.
Älä aliarvioi Jumalan kohtaamisen voimaa elämässäsi.
Jumala voi tehdä enemmän kuin osaat kuvitellakaan.
Paavali kysyi: "Mitä haluat minun tekevän?"
Paavali kirjoitti Uudesta testamentista ison osan.
Hänestä tuli voideltu kirjoittaja, -
joka kirjoitti innoitettua ja voideltua Jumalan Sanaa.
Hän perusti seurakuntia kaikkialla silloin tunnetussa maailmassa.
Hän koulutti ja kasvatti muita.
Kaikki sai alkunsa Jumalan kohtaamisesta, -
jossa hän kysyi: "Herra, mitä haluat minun tekevän?"
Älä aliarvioi Jumalan kohtaamisen seurauksia.
Jumala voi tehdä meissä suuria asioita.
Hän voi tehdä asioita, joita et pitänyt edes mahdollisena.
En päässyt sananpaikkaan, jota olin ajatellut, -
mutta minulla oli hauskaa ja innoittavaa.
Mitähän Herra haluaisi sinun tekevän?
Oletko tavannut Jumalaa sillä tavalla?
Asiat muuttuvat, jos vie näkyä eteenpäin.
Ehkäpä sydämessäsi syntyi jotakin, -
mutta lannistuit ja luovuit sen eteenpäinviemisestä.
Uskon, että täällä on sellaisia ihmisiä.
Päätä virittää uudelleen unelmasi ja näkysi.
Usko, että se tuo suuntaa ja tarkoitusta elämääsi.
Päätä pitää Kristus kaiken keskellä.
Kun seuraat Häntä, -
pystyt astumaan Jumalan antamiin tarkoituksiin.
Kenties näit jonkun hädässä ja päätit auttaa, -
mutta kaikenlaiset äänet tulivat horjuttamaan sitoumustasi.
Kenties järkeilyn ääni sanoi: "Ei ole varaa raamattukouluun."
Se saattoi olla tuttuuden ääni, joka esti nousemasta totutusta -
ja tulemasta siksi, jonka Jumala haluaa sinun olevan.
Se ei sovi kaikkien tuttujesi odotuksiin, -
niiden, jotka tiesivät, millainen olit aiemmin.
Et palvele Minä-Olin-Jumalaa. Palvelet Minä-Olen-Jumalaa.
Olen viime viikkoina puhunut Jumalan kohtaamisen voimasta.
Jumalan voi kohdata jokainen, -
joka odottaa, että Jumala voi tehdä elämässä jotakin suurta.
Joskus Jumala voi kohdata myös jotakuta, joka ei edes odota sitä.
Kohtaaminen onkin törmäys odottamattomaan.
Jumalan kohtaamisessa on suuria mahdollisuuksia, -
joten se on suuri uhka paholaisen suunnitelmille.
Paholainen vastustaa Jumalan toimia.
Se yrittää tuhota terveytemme, -
taloutemme, elämänhalumme tai hyvinvointimme.
Muista, että Jeesuksessa on suurempi voima.
Lannistumisen ja tuttuuden ääni ei usko, -
että meistä voisi olla hyötyä.
Uskonnon ääni haluaa pitää meidät pienessä laatikossa.
Epäuskon ääni sanoo, ettemme pysty siihen.
Jumalan kohtaaminen voi olla niin voimallista, -
että se voittaa muut äänet ja saa meidät uskomaan varmuudella, -
miksi olemme täällä ja keitä olemme Kristuksessa: -
Hän voi käyttää minua virheistäni ja vioistani huolimatta.
Rukoilen nyt puolestasi ja uskon, että kohtaat Jumalaa.
Isä, kosketa tässä hetkessä katsojia niin, -
että he kohtaavat Sinua.
Anna sen tapahtua yllättävällä ja odottamattomalla tavalla.
Puhu Henkesi kautta meidän hengessämme niin, -
että elämämme muuttuu.
Kiitän Sinua Jeesuksen nimessä. Aamen.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana -
kolmessa paikassa.
Sinä elät, olemme vapaita
Veresi on minut lunastanut
CD- ja DVD-levyn sisältävän paketin hinta on 24,95 puntaa.
Tilaa tuote puhelimitse tai verkkokaupasta.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on.
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
HILLSONG-KONFERENSSI
Seuraavaksi palvomme Jumalaa.
Palvoessa käännämme katseemme olosuhteistamme Jumalaan.
Anna Jumalan läsnäolon syleillä sinua.
Jumala voi koskettaa sinua.
Odota kohtaavasi Jumalaa. Hän on aina läsnä.
Jokainen, joka kutsuu Häntä, -
voi tuntea Jumalan ihmeen, ilon ja kirkkauden, -
joka auttaa, valaa toivoa ja täyttää elämämme rakkaudella.
Olet rakkauden alkuunpanija
Vapautemme on nimessäsi
Kannoit ristin puolestamme
Lunastit meidät elämään
Rakkautesi valtaamina
Laulamme koko olemuksellamme
Jumala on toivomme ja pelastuksemme
Arvollinen saamaan ylistyksen
Ole ikuinen valomme
Suuri on nimesi
Jeesus, ensimmäinen ja viimeinen
Osoita meille rakkautesi tie
Johda meidät totuuteen
Sytytä meissä tuli
Jotta eläisimme Sinulle
Sinun nimessäsi, Jeesus, laulamme aina
Jumala on toivomme ja pelastuksemme
Arvollinen saamaan ylistyksen
Ole ikuinen valomme
Suuri on nimesi
Jeesus, ensimmäinen ja viimeinen
Jokainen sydän ja jokainen kansa
Kuulee suuren äänen
Kun valosi karkottaa pimeyden
Nimesi kaikuu kautta maan piirin
Silloin kohtaamme
Korottakaa Taivasten Jumalaa
Annamme kaiken kunnian
Katsomme Herraan
Herraan
Herra on toivomme
Hän hallitsee iäti
Hän hallitsee aina ja iäti
Hän hallitsee iäti
Hän hallitsee aina ja iäti
Jumalamme
Olet Jumalamme
Korotamme Sinua, Herra
Korotamme Sinua, Jeesus
Katsomme Herraan
Herraan
Uskon, että ohjelma on innoittanut sinua.
Tärkein päätös, jonka ihminen voi tehdä, -
on kutsua Jeesus Kristus elämämme keskelle.
Jeesus yhdistää meidät Jumalaan ja Jumalan armoon.
Se vasta onkin Jumalan kohtaamista, kun sanoo: -
"Jeesus, olet Herrani ja Vapahtajani. Tule sydämeeni."
"Täytä minut rakkaudellasi, anteeksiannollasi ja armollasi."
Kun sanomme niin, Hän tulee sisään.
Hän ei sano tulevansa ehkä. Hän lupaa tulla elämäämme.
Siunausta ja hyvää viikkoa! Paras on vielä edessä.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
KUISKAUKSESTA HUUDOKSI
Nämä ovat ilmiömäisiä päiviä.
Monet ovat toivoneet ja profetoineet näitä päiviä tulevaksi
Jeesuksen Kristuksen morsianseurakunta -
nousee ennennäkemättömällä tavalla.
KUNINKAAN TYTTÄRET NOUSEVAT
Jumala etsii niitä, jotka nousevat esiin vaikeuksienkin keskellä.
Kuninkaan tyttärinä meillä on velvollisuus -
nousta esiin vaikeina aikoina.
COLOUR 10 -NAISTENKONFERENSSI
Suomennos: Marianne Tenetz